Document ID: /roh_data/filtered/fineweb-2-filterrobots_roh.jsonl.gz/5107

Els hajan cumenzà ils 30 da november la fiera da bambin cun bellezza aura. Ed uss va la fiera a fin cun in di plain sulegl. Tranter en haja l’aura cun ferm vent e cufla dentant fatg in zic in stritg atras il quint dad intgins expositurs. Uschia resumescha Marco Kohler, manader da la fiera da bambin a Cuira, las bun quatter emnas.
Spezialmain pervia da l’aura hajan intgins expositurs gì dis plitost mediochers. Ils davos dis sajan dentant stads fitg bels e han carmalà blera glieud a la fiera. Sco Marco Kohler ha ditg ad RTR, èsi gia uss cler ch’i dat era l’auter onn ina fiera da bambin a Cuira.
RR actualitad 17:00